**NALOGA 3: Avto + restavracija = Rekombiniacija in evolucija idej**

## #poglobljeno razumevanje #rekombinacija #evolucijsko inoviranje #domišljija #ustvarjalnost

**Namen naloge:**

Mnogo ljudi je zmotno prepričanih, da se velike inovacije zgodijo kot strela iz jasnega. Pametne rešitve se ne rodijo v trenutku. Inoviranje je proces, kjer gre pogosto bolj za rekombinacijo delujočih elementov obstoječih rešitev in njihovo evolucijo, kot pa za razvoj popolnoma novih idej in rešitev.

Namen naloge je, da se udeleženci zavejo, da je inoviranje v večini primerov proces evolucije in rekombinacije obstoječih rešitev.

**Cilji:**

* Udeleženci se naučijo obstoječe rešitev členiti na manjše elemente.
* Udeleženci se naučijo bolje razumeti, kako delujejo obstoječe rešitve.
* Udeleženci se naučijo odkrivati velike količine latentnega znanja, ki je skrito v rešitvah, s katerimi se srečujejo vsak dan.
* Udeleženci pridobijo izkušnje s timskim delom.
* Udeleženci pridobijo izkušnje z razvojem novih rešitev.

**Potreben material za izvedbo vaje:**

* Tabla in flomastri oziroma krede različnih barv.

**Potek vaje:**

| **Trajanje** | **Diapozitiv** | **Opis** |
| --- | --- | --- |
| 20 min | 2 | **Skupinsko**  Izvajalec razloži naslednjo zgodbo:  “Na našem planetu je včeraj pristal marsovec. Vse stvari, ki jih vidi so zanj nove in zato vas prosi, da mu razložite zakaj in kako stvari delujejo. Prva stvar v katero se zagledal je avtomobil.  Izvajalec sprašuje udeležence spodaj navedena vprašanja in spodbuja odgovore. Izvajalec različne elemente piše na tablo (porabi polovico razpoložljivega prostora).   * Kaj je to avtomobil? * Zakaj je avtomobil takšen kot je? * Kaj poganja avtomobil naprej? * Kako so se avtomobili razvili? * Kateri elementi ga sestavljajo (čim bolj natančno)? * Kako so se razvili ti elementi? Katere so njihove funkcionalnosti? * Kateri so elementi, ki skrbijo za varnost v avtomobilu? * Kateri so elementi, ki skrbijo za udobje v avtomobilu? * Kateri so ključni problemi avtomobilov? * Za koliko ljudi je namenjena večina avtomobilov? Zakaj? * Kdo lahko vozi avtomobil? Zakaj? * Kako vzdržujemo avtomobil? Zakaj? * Kaj je dobro pri avtomobilih? * Kaj je slabo pri avtomobilih?   Cilj je dobiti čim širše razumevanje elementov, ki sestavljajo avtomobil. |
| 10 min | 3 | **Individualno**  Izvajalec pokaže sliko restavracije. Udeležence prosi da “marsovcu” sedaj čim bolj podrobno razložijo, kako deluje restavracija. |
| 10 min | 3 | **Skupinsko**  Izvajalec vpraša udeležence, do katerih elementov so prišli (na primer postrežba, meni, kuhinja, mize, …). Vsak nov element, ki ga predlagajo udeleženci, napiše na drugo polovico table. |
| 10 min | 4 | **Delo v paru**  Izvajalec naključno sestavi udeležence v pare. Dobro je, da so pari čim bolj mešani in da razbije pare, v katerih so udeleženci prišli na delavnico.  Vsak par dobi nalogo, da z elementi, ki dobro delujejo v restavracijah izboljšajo avtomobile.  Na primer:  *Restavracija: gostje izberejo hrano iz menija ⇒ Avtomobil: potniki iz menija izberejo kam bi radi potovali*  *Restavracija: gostje jedo pri mizah ⇒ Avtomobil: potniki sedijo za mizami*  Spodbuja se čim bolj kreativne rešitve. Idej se ne kritizira ampak spodbuja čim večje število. |
| 10 min | 5 | **Delo v paru**  Vsak par izbere dve rešitvi (ideji) in pripravi 1 minutno predstavitev obeh idej (skupaj 1 minuto). Razložijo kater element restavracije so vzeli in zakaj ter kako bi izboljšal avto. Lahko tudi skicirajo na prosti del table. |
| 15 min | 5 | **Predstavitve**  Vsak par prestavi obe rešitvi. Po vsaki predstavitvi izvajalec in udeleženci kratko komentirajo.  Komentarji so tipa:  *“Všeč mi je \_\_\_\_\_\_, spremenil (dodal) pa bi \_\_\_\_\_”* |
| 10 min | 6 | **Delo v paru**  Vsak par dobi nalogo, da z elementi, ki dobro delujejo v avtomobilih izboljšajo restavracije.  Spodbuja se čim bolj kreativne rešitve. Cilj je pridobiti čim več idej. Idej se ne ocenjuje ali komentira.  Na primer:  *Avtomobil: se premika ⇒ Restavracija: med obrokom bi te dostavila na želeni kraj*  *Avtomobil: nastaviš si glasbo po izbiri ⇒ Restavracija: za svojo mizo bi si nastavil glasbo po izbiri* |
| 10 min | 6 | **Delo v paru**  Vsak par izbere dve rešitvi (ideji) in pripravi 1 minutno predstavitev (1 minuto za obe ideji). Razložijo kater element avtomobila so vzeli in zakaj ter kako bi izboljšal restavracijo. Lahko tudi skicirajo na prosti del table. |
| 15 min | 7 | **Predstavitve**  Vsak par prestavi obe rešitvi. Po vsaki predstavitvi kratko izvajalec in udeleženci kratko komentirajo. |
| 10 min |  | **Zaključek**  Izvajalec se z udeleženci pogovori o kreativnem procesu, skozi katerega so šli na delavnici. Ključni poudarki:   * V stvareh, ki jih pojmujemo kot vsakdanje, se skriva ogromno znanja in izkušenj, * ni nujno, da so vse rešitve, ki jih trenutno uporabljamo dobre, * večina kreativnih idej nastane kot evolucija in rekombinacija obstoječih rešitev. |